Gesneriaceae
Gesneriaceae je porodica cvjetnica iz reda Lamiales; imenovana je po rodu Gesneria, a on po švajcarskom botaničaru - ljekaru Conradu Gesneru. Porodica uključuje 164 roda sa preko 3.100 vrsta. Rasprostranjene su uglavnom u suptropskim i tropskim predjelima Amerike, Afrike i južne Azije. Većina vrsta su zimzeleni polugrmovi, grmovi i manja stabla. Neke od njih postale i kućne biljke, kao naprimjer afrička ljubičica (na Balkanu, pogrešno zvana "japanska ljubičica") rod Saintpaulia. Popularan je i rod Gesneria, sa sočnim i dlakavim listovima i vatreno crvenim cvjetovima.